KLASA:003-08/21-06/05
URBROJ:2181-227-102-21-4
Split, 21. svibnja 2021.

SVEUČILIŠTE U SPLITU

SVEUČILIŠNI ODJEL ZA FORENZIČNE ZNANOSTI

raspisuje

**NATJEČAJ**

**za izbor**

jednog doktoranda (m/ž) u suradničko zvanje i na radno mjesto asistenta za znanstveno područje interdiciplinarnih znanosti, znanstveno polje kongitivnih znanosti pod mentorstvom izv. prof. dr. sc. Ivane Kružić, za rad na uspostavnom projektu Hrvatske zaklade za znanost UIP-2020-02-7331, Forenzička identifikacija ljudskih ostataka analizom msCT snimaka (CTforID), na određeno vrijeme od 4 godine.

Uvjeti:

* završen diplomski studij forenzičkih znanosti ili srodnih područja
* znanje korištenja računalnih aplikacija (Office, OsiriX, obrade slika)
* izvrsno poznavanje engleskog jezika
* ukupan prosjek ocjena na prethodnim razinama studija (preddiplomski i diplomski) koji osigurava upis na doktorski studij

Dodatni kriteriji:

* Iskustvo u području antropologije ili forenzike ili obrade 3D slika
* timski rad
* rad u interdisciplinarnim grupama
* istraživački rad

Pristupnici koji se javljaju na natječaj moraju, pored uvjeta navedenih u natječaju, ispunjavati i opće uvjete propisane Zakonom o znanstvenoj djelatnosti i visokom obrazovanju (NN 123/03, 198/03, 105/04, 174/04, 2/07-Odluka USRH, 46/07, 45/09, 63/11, 94/13, 139/13, 101/14-Odluka USRH, 60/15, 131/17).

Pristupnici uz potpisanu prijavu na natječaj prilažu: vlastoručno potpisanu prijavu, preslik osobne iskaznice, životopis, presliku diplome o završenom studiju ili rješenje o priznavanju inozemne visokoškolske kvalifikacije za pristupnike koji su kvalifikaciju stekli u inozemstvu, prijepis ocjena s prosjekom, dokaz o državljanstvu (strani državljani dužni su priložiti i dokaz o poznavanju hrvatskog jezika (C1)), uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci), te dokaze o ispunjenju ostalih uvjeta i dodatnih kriterija.

Pristupnici koji se pozivaju na pravo prednosti pri zapošljavanju sukladno posebnim propisima dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima utvrđenim natječajem, a na temelju uredne, potpune i pravovremene prijave na natječaj. Pristupnici koji se pozivaju na pravo prednosti pri zapošljavanju u skladu s člankom 102. i 103. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19), dužni su priložiti, osim dokaza o ispunjavanju traženih uvjeta, i sve potrebne dokaze iz članka 103. stavak 1. dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>.

Podnošenjem prijave na natječaj, pristupnici su izričito suglasni da SOFZ kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno odredbama Zakona o zaštiti osobnih podataka.

Za pristupnike koji ispunjavaju formalne uvjete natječaja, provest će se pisana provjera znanja i sposobnosti bitnih za obavljanje poslova na navedenom radnom mjestu (iz područja forenzične identifikacije ljudskih ostataka analizom msCT snimaka). Kandidati koji zadovolje minimalni prag od 50% pozvat će se na intervju. Svi podaci o testiranju objavit će se na službenoj mrežnoj stranici Sveučilišnog odjela za forenzične znanosti najmanje pet dana prije testiranja.

Ako pristupnik ne pristupi provjeri, smatrat će se da je povukao prijavu na natječaj. O mjestu i vremenu održavanja provjere pristupnici će biti obaviješteni elektroničkom poštom koju navedu u prijavi.

Na natječaju mogu ravnopravno sudjelovati pristupnici obaju spolova.

Prijave se dostavljaju  u roku od 30 dana od posljednje objave natječaja, na adresu: Sveučilište u Splitu, Sveučilišni odjel za forenzične znanosti, Ruđera Boškovića 33, 21 000 Split.

Nepravovremene i nepotpune prijave neće se razmatrati niti će se podnositelji nepotpunih prijava pozivati na dopunu prijave.

O rezultatima natječaja pristupnici će biti obaviješteni u zakonskom roku.

 Pročelnik Sveučilišnog odjela

 prof. dr. sc. Damir Ppilica

Split, 21. svibnja 2021.